कैलिफोर्निया के घर में गोलीबारी में मां और बच्चा समेत छह लोगों की मौत
विसालिया (अमेरिका): मध्य कैलिफोर्निया के एक घर में सोमवार तड़के गोलीबारी में 17 वर्षीय मां और उसके छह महीने के बच्चे समेत छह लोगों की मौत हो गयी।
शेरिफ अधिकारियों ने बताया कि प्राधिकारी कम से कम दो संदिग्धों की तलाश कर रहे हैं। उन्हें इन हत्याओं के पीछे किसी गिरोह का हाथ लगता है।
तुलारे काउंटी शेरिफ के कार्यालय ने बताया कि अधिकारियों को विसालिया के पूर्व में गोशेन स्थित एक घर में देर रात करीब साढ़े तीन बजे कई गोलियां चलने की सूचना मिली।
शेरिफ माइक बॉडरॉक्स ने पत्रकारों से कहा, ‘‘दरअसल खबर थी कि इलाके में एक बंदूकधारी घूम रहा है।’’
उन्होंने बताया कि अधिकारियों को सड़क पर दो लोग मृत मिले और घर के दरवाजे पर एक व्यक्ति गंभीर रूप से घायल अवस्था में मिला।
उन्होंने बताया कि घर के अंदर तीन और लोग मिले जिनमें से एक व्यक्ति जीवित था लेकिन बाद में एक अस्पताल में उसकी मौत हो गयी।
शेरिफ ने बताया कि जांचकर्ता कम से कम दो संदिग्धों की तलाश कर रहे हैं। शेरिफ कार्यालय ने पिछले सप्ताह इस घर में मादक पदार्थ के संबंध में तलाशी ली थी।
बॉड्ररॉक्स ने बताया कि दो मृतकों में एक किशोरी और उसका बच्चा शामिल है तथा उन्हें सिर में गोली मारी गयी थी।
अपने टेलीग्राम ऐप पर जनवादी नज़रिये से ताज़ा ख़बरें, समसामयिक मामलों की चर्चा और विश्लेषण, प्रतिरोध, आंदोलन और अन्य विश्लेषणात्मक वीडियो प्राप्त करें। न्यूज़क्लिक के टेलीग्राम चैनल की सदस्यता लें और हमारी वेबसाइट पर प्रकाशित हर न्यूज़ स्टोरी का रीयल-टाइम अपडेट प्राप्त करें।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva